***A hétvégi házi feladatok és az iskolai dolgozatok szabályai***

***Általános elvek házi feladatok adásánál***

A házi feladatok adásánál szem előtt kell tartani a tanulók teherbírását, illetve délutáni elfoglaltságaikat (művészeti képzés, szakkörök, versenyek, pályázatokra való készülés). A napi leterheltség figyelembevételével összesen maximum másfél – két óra tanulást igénylő házi feladat adható a diákoknak.

Házi feladat nem lehet feldolgozatlan, ismeretlen, új anyag, csak a tanultak bevésését illetve gyakorlati alkalmazását elősegítő feladat. Hosszabb terjedelmű vers memorizálása, házi fogalmazás készítése, írásbeli gyűjtő munka, esszé írása csak fokozatosan, több napos határidővel adható fel.

Hétvégén a gyermeknek szüksége van kikapcsolódásra, feltöltődésre (sportolás, kirándulás, túra, elegendő alvás), ezért pénteki napon is csak annyi házi feladatot kaphat, amennyit egyéb napokon. Természetesen, ha betegség miatt vagy egyéb okból kifolyólag huzamosabb ideig hiányzott a tanuló, a tanári segítségnyújtás mellett a hétvége a legalkalmasabb időpont arra, hogy hiányosságait bepótolja.

Hosszabb tanítási szünetek idejére javasoljuk kötelező olvasmányok illetve ajánlott irodalom olvasását, hosszabb versek memorizálását, vagy gyakorlását.

***A napközis felkészüléshez előírt írásbeli és szóbeli feladatok meghatározásának elvei***

|  |  |  |
| --- | --- | --- |
| **Korosztály** | **A felkészülés módja** | **Betartását****koordinálja** |
| **3-4. évfolyam****Napköziotthon** | Az iskolában készülnek a következő tanítási napra, maximum 60 perces tanulási időben. Otthoni felkészülésre készség, és képességfejlesztő feladatot kapnak, egy órát meg nem haladó mennyiségben. | OsztályfőnökNapközis nevelő |

***A tanulószobai felkészüléshez előírt írásbeli és szóbeli feladatok meghatározásának elvei***

|  |  |  |
| --- | --- | --- |
| **Korosztály** | **A felkészülés módja** | **Betartását****koordinálja** |
| **5-8. évfolyam****Tanulószoba** | Az iskolában készülnek a következő tanítási napra (a kutató-és gyűjtőmunkát kivéve). Másnapi felkészülésük átlag napi 1,5 – 2 óra alatt megvalósítható legyen. Az egy tantárgyból adott feladat mennyisége a fél órát ne haladja meg. | osztályfőnök, munkaközösségektanulószoba vezető |

***Az egész napos oktatási formában történő felkészüléshez előírt***

***írásbeli és szóbeli feladatok meghatározásának elvei (1-2. évfolyam)***

Az 1. és 2. évfolyamon működő egész napos iskolai rendben napi 2 önálló tanulás áll rendelkezésre a házi feladatok iskolai elvégzésére. Ezt a gyermekek tanítói felügyelet mellett és egyéni segítségnyújtással végzik. Munkájukat a pedagógus minden esetben ellenőrzi és értékeli. Hét közben otthoni házi feladat nem adható.

A gyerekek egyedül az olvasás gyakorlását végzik otthon, szülők segítségével, az egyéni meghallgatás érdekében. A gyermekek hét során végzett tevékenységeit a szülők hét végén tekinthetik meg, és ellenőrizhetik le. Ekkor a gyermekek hazaviszik mindazokat a könyveket, füzeteket, melyekben a hét folyamán dolgoztak.

A memoriterek megtanulása az egész napos oktatási formában is otthoni feladat, melyre a pedagógusok megfelelő időt biztosítanak.

***Az iskolai beszámoltatás, az ismeretek számonkérésének követelményei és formái – a dolgozatok szabályai***

A pedagógus az általa tanított tantárgyakból – a tanuló teljesítményét, előmenetelét tanítási év közben rendszeresen értékeli. Az első évfolyamon és 2. évfolyam félévkor a tanult tantárgyakban nyújtott teljesítményt szövegesen értékeli.

***A használt minősítések:***

● kiválóan teljesített,

● jól teljesített,

● megfelelően teljesített,

● felzárkóztatásra szorul.

2. évfolyam év végétől a félévi és az év végi minősítés is osztályzattal történik. A félévi és az év végi osztályzatot az érdemjegyek alapján határozzuk meg. Az év végi osztályzatot a nevelőtestület osztályozó értekezleten áttekinti. Az évközi érdemjegyeket és az év végi osztályzatokat szóbeli szöveges értékeléssel is kiegészítjük. A tanuló tudásának értékelésénél és minősítésénél a következő érdemjegyeket és osztályzatokat használjuk:

● jeles (5),

● jó (4),

● közepes (3),

● elégséges (2),

● elégtelen (1).

Az osztályzatról a tanulót és a szülőket félévkor értesítő, év végén bizonyítvány útján értesítjük.

***Az értékelés fajtái:***

* szóbeli feladatmegoldás,
* írásbeli feladatmegoldás,
* cselekvés, részvétel dramatikus módszertani feladatokban
* vizuális megjelenítés,
* szóbeli felmérés,
* írásbeli felmérés,
* szóbeli felelet:a tanuló beszámol az adott tanítási órára feladott tananyagból. A tanulók előzetes bejelentés nélkül szóban feleltethetők az órákon. A feleletet szóbeli (vagy számjegyekkel történő) értékelés követi.
* írásbeli felelet:A tanuló számonkérése az adott tanítási órára feladatott tananyagból.

Egy-két tanóra tananyagát foglalja magában.

* szóbeli beszámoló,
* szóbeli házi feladat,
* írásbeli házi feladat,
* ***témazáró dolgozat***:Nagyobb tanulási ciklusok lezárását követő értékelés. Egy tanítási napon 2 dolgozatnál több nem írható, ezért a tanulókkal a dolgozatok időpontját előre ismertetni kell. (A tanuló hiányzása esetén a felmérést és az értékelést későbbi időpontban pótolni kell.) Az értékelés során a tanulók teljesítményéről összesítést kell készíteni, amely százalékos kimutatást és rövid elemzést is tartalmazzon. A tanuló joga, hogy az írásbeli munkáját, annak beszedésétől számított 10 tanítási napon belül kijavítva és értékelve megtekinthesse. A szülő joga, hogy a fogadóórán gyermeke dolgozatait, írásbeli feleleteit megtekinthesse.
* feladatlap,
* kiselőadás:egy adott téma önálló feldolgozása és előadása
* előre elkészített hozzászólás,
* műsorrészlet,
* memoriter elmondása,
* társas feladatokban felelősségvállalás
* csoportmunkában, projektmunkában való együttműködés
* önálló gyűjtőmunka
* az egész osztály munkáját elősegítő tantárgyi munka
* tantárgyi versenyeredmények
* alternatív értékelési módok (pl. rajz, táblázat, képregény,stb.)
* gyakorlati munkák
* órai munka:az órái munkába való bekapcsolódás, órai munkavégzés minősége.

Tanulóink értékelésekor az ötfokozatú osztályzatskálát használjuk. A kiemelkedő tantárgyiteljesítményt a digitális naplóban az év végi jegynél **D**-betűvel jelezzük. A bizonyítványban a jegyzet rovatba a következő bejegyzés kerül: **“…. tantárgyból dicséretben részesül”**.

Ha egy tanuló év végén legalább négy tantárgyból kap dicséretet és a magatartás és a szorgalom jegye is 5-ös, akkor **nevelőtestületi dicséret**ben részesül.

Az alsó tagozatosok értékelésére 1. évfolyam félévére és év végére, valamint a 2. évfolyam félévére tanítóink szöveges értékelést dolgoztak ki. A tanév végén az egész évben nyújtott teljesítményt értékeljük. Az érdemjegyek minimális száma havonta 1. Az egyes tantárgyak speciális értékelési szempontjai a helyi tanterv tantárgyi részében találhatók.